Σουκ Χιουν-γιουν

Ο Σουκ Χιουν-γιουνΣημ.: το "Σουκ" είναι το επώνυμο, που στα κορεατικά ονόματα προτίθεται του μικρού ονόματος (Κορεατικά 석현준, γεννημένος στις 29 Ιουνίου 1991) είναι Νοτιοκορεάτης επαγγελματίας ποδοσφαιριστής, ο οποίος αγωνίζεται ως επιθετικός για λογαριασμό της ΕΣ Τρουά ΑΚ, ως δανεικός από την Πόρτο, και την Εθνική Νότιας Κορέας.

 Συλλογική Καριέρα 

 Ολλανδία 
Έπειτα από μια αρχική δοκιμαστική περίοδο με την ομάδα του Άγιαξ, υπέγραψε συμβόλαιο συνεργασίας διάρκειας 1,5 έτους με τον ολλανδικό σύλλογο τον Οκτώβριο του 2010. Το συμβόλαιο, το οποίο τέθηκε ισχύ μετά την 1η Ιανουαρίου του 2010, προέβλεπε επίσης την οψιόν ανανέωσής του από τον Άγιαξ για ακόμη έναν χρόνο. Πραγματοποίησε το ντεμπούτο του με την πρώτη ομάδα του συλλόγου τον Φεβρουάριο του ίδιου έτους, εισερχόμενος ως αλλαγή κατά την διάρκεια εντός έδρας επικράτησης με τελικό σκορ 4-0 επί της Ρόντα ΓΚ.

Πέτυχε το πρώτο του τέρμα με τα χρώματα του Άγιαξ κατά την διάρκεια φιλικής νίκης στην περίοδο προετοιμασίας ενόψει της σεζόν 2010-11 με αντίπαλο την Τσέλσι στις 23 Ιουλίου 2010. Δεν αγωνίστηκε σε καμμία επίσημη αναμέτρηση κατά την διάρκεια της σεζόν 2010-11, ενώ το συμβόλαιό του με τον Άγιαξ δεν ανανεώθηκε.

Στις 27 Ιουνίου 2011 ο Σουκ υπέγραψε συμβόλαιο συνεργασίας διάρκειας δύο ετών με την ΦΚ Χρόνινγκεν, με τον σύλλογο να έχει οψιόν ανανέωσής του για ακόμη δύο χρόνια.

 Πορτογαλία και Σαουδική Αραβία 
Τον Ιανουάριο του 2013 ο Σουκ μεταγράφηκε στην ΚΣ Μαρίτιμο, με τα χρώματα της οποίας πέτυχε το πρώτο του τέρμα κατά την διάρκεια της τρίτης του συμμετοχής, σε μία νίκη με σκορ 1-0 επί της Σπόρτινγκ.

Στις 11 Ιουλίου 2013 υπέγραψε συμβόλαιο συνεργασίας με την Αλ-Αχλί.

Στις 30 Ιουνίου 2014 υπέγραψε συμβόλαιο συνεργασίας διάρκειας τεσσάρων ετών με την ΚΝ Νασιονάλ.

Στις 12 Ιανουαρίου 2015 ο Σουκ αποκτήθηκε από έτερο πορτογαλικό σύλλογο, τη Βιτόρια ντε Σετούμπαλ. Στις 2 Ιανουαρίου 2016 ευστόχησε σε εκτέλεση φάουλ μόλις τέσσερα λεπτά μετά την έναρξη της αναμέτρησης με αντίπαλο την Μπράγκα.

 Πόρτο και δανεισμοί 
Στις 15 Ιανουαρίου 2016 ο Σουκ μεταγράφηκε στην ΦΚ Πόρτο.

Στις 11 Αυγούστου 2016 ο Σουκ μετακόμισε στην Τραμπζονσπόρ υπό την μορφή μονοετούς δανεισμού, με οψιόν μόνιμης απόκτησής του. Σύμφωνα με τα έγγραφα οικονομικού ισολογισμού της Τραμπζονσπόρ, το ποσό το οποίο καταβλήθηκε στην Πόρτο για την απόκτησή του από την Τραμπζονσπόρ ήταν της τάξεως των €750.000, ενώ ο μισθός του Σουκ θα ήταν της τάξεως άνω του €1 εκατομμυρίου ετησίως. Στις 31 Ιανουαρίου 2017, έπειτα από παραμονή για διάστημα μισής σεζόν στην Τραμπζονσπόρ και χωρίς να έχει σημειώσει κάποια ιδιαίτερη επιτυχία, ο δανεισμός του Σουκ διεκόπη. Κατά την διάρκεια της ίδιας ημέρας, διαπραγματεύσεις ενόψει παραχώρησής του στην Μπαστιά απέβησαν ανεπιτυχείς, παρά το γεγονός πως είχε υπογραφεί συμφωνία για τον δανεισμό του με την Πόρτο. Η εξήγηση η οποία δόθηκε από την Μπαστιά ήταν πως τα απαραίτητα διοικητικά έγγραφα δεν είχαν σταλεί εγκαίρως.

Στις 14 Φεβρουαρίου 2017 ο Σουκ μετακόμισε στην ουγγρική Ντέμπρετσεν ως δανεικός για το υπόλοιπο της σεζόν.

Στις 30 Αυγούστου 2017 παραχωρήθηκε εκ νέου ως δανεικός, αυτή τη φορά στην Τρουά, ομάδα της Λιγκ 1, για τη σεζόν 2017-18.

 Διεθνής Καριέρα 
Το 2006 κλήθηκε για πρώτη φορά στην Εθνική Νότιας Κορέας U17. Συμμετείχε, επίσης, στο Προκριματικά του Ασιατικού Πρωταθλήματος Ποδοσφαίρου U19 του 2010.

Ο Σουκ πραγματοποίησε το ντεμπούτο του με την εθνική ομάδα των ανδρών της χώρας του στις 7 Σεπτεμβρίου 2010 σε αναμέτρηση με αντίπαλο το Ιράν.

Ο Σουκ αγωνίστηκε στους Θερινούς Ολυμπιακούς Αγώνες του 2016 κατόπιν χορήγησης wild card στην Εθνική του ομάδα.

 Στατιστικά Συλλόγου 

ΣύλλογοςΣεζόνΠρωτάθλημαΚύπελλοΛιγκ ΚαπΔιασυλλογικόΣύνολοΣυμμΓκολΣυμμΓκολΣυμμΓκολΣυμμΓκολΣυμμΓκολΆγιαξ2009-103000-20502010-11000--0000Σύνολο3000—2050Χρόνινγκεν2011-1220500--2052012-137010--80Σύνολο27510——285Μαρίτιμο2012-131440000-144Σύνολο1440000—144Αλ-Αχλί2013-14142102010182Σύνολο142102010182Νασιονάλ2014-15132331020195Σύνολο132331020195Βιτόρια2014–151740041-2152015-161693210-2011Σύνολο33133251004116ΦΚ Πόρτο2015-1691112020142Σύνολο91112020142Τραμπζονσπόρ2016-17100710000171Σύνολο100710000171Ντέμπρετσεν2016-17131000000131Σύνολο131000000131Τρουά2017-18105100000115Σύνολο105100001195 Σύνολο Καριέρας146331671017018041

 Διεθνή τέρματα 
Στα αποτελέσματα αναγράφονται πρώτα τα τέρματα της Νότιας Κορέας
No.  Ημερομηνία  Τοποθεσία  Αντίπαλος  Σκορ  Αποτέλεσμα  Διοργάνωση 1  3 Σεπτεμβρίου 2015  Χουάσεονγκ Στέιντιουμ, Χουάσεονγκ    4–0  8–0  Προκριματικά Παγκοσμίου Κυπέλλου Ποδοσφαίρου 2018 2  17 Νοεμβρίου 2015  Νέο Εθνικό Στάδιο του Λάος, Βιεντιάν    4–0  5–0  Προκριματικά Παγκοσμίου Κυπέλλου Ποδοσφαίρου 2018 3  27 Μαρτίου 2016  Στάδιο Σουφατσαλασάι, Μπανγκόκ    1–0  1–0  Φιλικό 4  5 Ιουνίου 2016  Eden Arena, Πράγα    2–0  2–1  Φιλικό

 Προσωπική ζωή 
Ο Σουκ είναι πιστός Χριστιανός. Ορισμένοι εσφαλμένα πίστευαν πως ο Σουκ ήταν Μουσουλμάνος, λόγω του πανηγυρισμού του στα τέρματα που σημειώνει, ο οποίος μοιάζει με το Σαλάτ. Ωστόσο ο ίδιος ο Σουκ δήλωσε πως αυτό ήταν αναληθές και πως ο πανηγυρισμός του αποτελούσε απομίμηση εκείνου του Κακά. Η τάση του Σουκ να προσεύχεται εμφανώς κατά την διάρκεια αγώνων, έχει αποτελέσει ορισμένες φορές αντικείμενο κριτικής από Κορεάτες δημοσιογράφους και φιλάθλους.

Ο Σουκ έχει επίσης δύο εμφανή τατουάζ μανίκια στα χέρια του.

Κατά την διάρκεια της παρουσίας του στην Πόρτο, ο Σουκ ανέπτυξε στενές σχέσης φιλίας με το Ισπανό συμπαίκτη του και τερματοφύλακα ευγνωσμένης αξίας, Ίκερ Κασίγιας.

 Παραπομπές 

 Εξωτερικοί σύνδεσμοι 
Σουκ Χιουν-γιουν, στατιστικά από την UEFA
Σουκ Χιουν-γιουν, στατιστικά Εθνικής Ομάδας  από την KFA 

Κατηγορία:Ποδοσφαιριστές Έρεντιβιζι
Κατηγορία:Νοτιοκορεάτες ποδοσφαιριστές
Κατηγορία:Ποδοσφαιριστές Εθνικής Κορέας
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Ποδοσφαιριστές ΚΝ Νασιονάλ
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Ντέμπρετσενι ΒΣΚ
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Νέμζετι Μπάινοκσαγκ Α
Κατηγορία:Ποδοσφαιριστές Λιγκ 1
Κατηγορία:Νοτιοκορεάτες Χριστιανοί
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές ολυμπιακής ομάδας Νότιας Κορέας
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος